Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET เช้านี้ …
9 ก.ค. 2561

MARKET MONITOR
สรุปภาพตลาดในช่วงเช้า: ดัชนี SET เช้านี้ รีบาวด์ต่อเนื่องเช้านี้ โดยแกว่งแดนบวกตลอดครึ่งวันเช้า กระทั่งปิดที่ระดับดัชนี 1,623.95 จุด ปรับเพิ่มขึ้น 9.19 จุด ด้วยมูลค่าซื้อขายราว 2.06 หมื่นล้านบาท ทั้งนี้ ตลาด รีบาวด์ต่อเนื่องเช้านี้จากแรงซื้อหนุนกลุ่มพลังงาน (ENERG) และกลุ่มพาณิชย์ (COMM)
มุมมองตลาดช่วงบ่าย: กราฟรายวัน ระยะสั้น SET ฟื้นตัว หลังยืนเหนือ EMA5Day ต่อเนื่อง ขณะที่เครื่องมือโมเมนตัมปรับตัวทางบวก ทั้ง RSI ที่ปรับเพิ่มขึ้นชี้ขึ้นสู่ Neutral Zone และ Modified Stochastic เกิดสัญญาณซื้อระยะสั้น (%K&gt;%D) หนุน ทำให้ภาพบ่ายนี้มีโอกาส SET รีบาวด์ต่อ จับตาแนวต้าน 1,630 จุด หากสามารถเบรก มองต้านถัดไป 1,640 จุด แต่อย่างไรก็ดีภาพหลักยังเป็นขาลง ฉะนั้นนักลงทุนระยะกลางยังคงแนะนำถือเงินสดต่อ
กลยุทธ์ในช่วงบ่าย: นักเก็งกำไรระยะสั้นที่รับความเสี่ยงได้สูง : เก็งกำไร ซื้อเมื่อ SET อ่อนตัวแนวรับ 1,600 จุด และขายเมื่อใกล้แนวต้าน 1,630 จุด และ Stop Loss หากปิดต่ำกว่าแนวรับดังกล่าว
Point of View
เลือก KTC จากกราฟรายวัน ราคาพลิกกลับมาเทรดต่ำกว่าเส้นค่าเฉลี่ยเคลื่อนที่ 5 วัน ประกอบการเคลื่อนไหวเริ่มแกว่งกด High ต่ำลง และไม่สามารถรีบาวด์ผ่านเส้นกดได้ ทางเทคนิคเครื่องมือบ่งชี้โมเมนตัมอ่อนตัวทั้ง MACD โค้งลงต่ำกว่า Signal Line และ RSI ชี้ต่ำลงสู่ Neutral Zone มองเป็นจังหวะน่า Short ตาม คาดหวัง KTC ปรับตัวลงทดสอบแนวรับ Previous Low 312.00 บาท อย่างไรก็ดี Stop Loss หากราคาดีดกลับทะลุ 346.00 บาท ดังกล่าว